Opptøyene i Oslo 8. januar 2009

Opptøyene i Oslo 8. januar 2009 var voldelige sammenstøt i Oslo i forbindelse med protester mot Gazakrigen. Konfrontasjonene startet utenfor den israelske ambassaden.  De mest voldelige og destruktive opptrinnene fant sted 8. og 10. januar, da opptøyer spredte seg over hele byen med utbredt ødeleggelse av privat og offentlig eiendom, sammenstøt mellom opprørere og politi med flere skader, samt angrep på sivile, inkludert personer som opprørere antok var jøder. Rundt 200 mennesker ble arrestert totalt, hovedsakelig muslimsk ungdom, støttet av venstreorienterte blitzaktivister.

8. januar 
Ti-femten tusen gikk i et fredelig fakkeltog i Oslo i protest mot Israels krigføring i Gaza. Utenfor Stortinget var cirka 500 venner av Israel samlet, i regi av Med Israel for fred. FrP-leder Siv Jensen holdt en appell i støtte for Israel. Tusen motdemonstranter samlet seg rundt og ropte «Leve Palestina, Israel er apartheid», kastet flasker og brente det israelske flagget. Politiet tok i bruk tåregass og innbrakte ca. 40 personer. 14 ble siktet for vold mot politiet, bl.a. steinkasting.

10. januar 
Etter at en demontrasjon mot Gazakrigen i regi av Palestinakomiteen var over utenfor Stortinget, ble det konfrontasjon mellom politiet og rundt tusen personer på vei mot Israels ambassade i Parkveien. 130 personer ble innbrakt av politiet. Seks ble siktet for vold mot politiet og to for grovt skadeverk. Det forekom voldshendelser og skadeverk andre steder i Oslo samme kveld og natt.

Galleri

Referanser

Eksterne lenker 

 Video: 29 Desember demonstrasjon, 8 Januar demonstrasjon, 10 Januar demonstrasjon (Verdens Gang)
 Bildeserie: NRK

Oslos historie
Israel–Palestina-konflikten
Konflikter i 2008
Konflikter i 2009
Opptøyer i Norge